CELEX: C2007/283/42
Language: fi
Date: 2007-11-24 00:00:00
Title: Asia C-448/07 P: Valitus, jonka Ayuntamiento de Madrid ja Madrid Calle 30, S.A. ovat tehneet 27.9.2007 yhteisöjen ensimmäisen oikeusasteen tuomioistuimen (neljäs jaosto) asiassa T-177/06, Ayuntamiento de Madrid ja Madrid Calle 30, S.A. v. Euroopan yhteisöjen komissio, 12.7.2007 antamasta määräyksestä

24.11.2007   
            
            
               FI
            
            
               Euroopan unionin virallinen lehti
            
            
               C 283/23
            
         Valitus, jonka Ayuntamiento de Madrid ja Madrid Calle 30, S.A. ovat tehneet 27.9.2007 yhteisöjen ensimmäisen oikeusasteen tuomioistuimen (neljäs jaosto) asiassa T-177/06, Ayuntamiento de Madrid ja Madrid Calle 30, S.A. v. Euroopan yhteisöjen komissio, 12.7.2007 antamasta määräyksestä
   (Asia C-448/07 P)
   (2007/C 283/42)
   Oikeudenkäyntikieli: espanja
   Asianosaiset
   
      Valittajat: Ayuntamiento de Madrid ja Madrid Calle 30, S.A. (edustaja: asianajajat J. L. Buendía Sierra ja R. González-Gallarza Granizo)
   
      Muu osapuoli: Euroopan yhteisöjen komissio
   Vaatimukset
   
               —
            
            
               ensimmäisen oikeusasteen tuomioistuimen (neljäs jaosto) asiassa T-177/06, Ayuntamiento de Madrid ja Madrid Calle 30, S.A. vastaan Euroopan yhteisöjen komissio, 12.7.2007 antama se määräys on kumottava, jolla kanne jätettiin tutkimatta
            
         
               —
            
            
               asia on siirrettävä ratkaistavaksi ensimmäisen oikeusasteen tuomioistuimeen
            
         Oikeudelliset perusteet ja pääasialliset perustelut
   Ensimmäisen oikeusasteen tuomioistuin jätti valituksenalaisessa määräyksessä tutkimatta Ayuntamiento de Madridin ja Madrid Calle 30, S.A:n kanteen, jossa vaadittiin kumoamaan komission (Eurostat) tekemä luokittelu, jonka mukaan Madrid Calle 30 on ”julkisyhteisö” sen ”Euroopan kansantalouden tilinpitojärjestelmän 1995” (EKT 95) mukaisesti, josta säädetään 25.6.1996 annetun neuvoston asetuksen (EY) N:o 2223/96 (1) liitteessä A. Tämä luokittelu perustui komission (Eurostat) 24.4.2006 julkaisemiin tileihin, jotka koskevat julkista alijäämää ja julkista velkaa EY:n perustamissopimuksen liitteenä olevan liiallisia alijäämiä koskevasta menettelystä tehdyn pöytäkirjan soveltamista varten. Mainitut tilit ovat komission (Eurostat) tiedonannossa N:o 48/2006.
   Valittajat katsovat, että ensimmäisen oikeusasteen tuomioistuin teki virheen katsoessaan, että tiedonanto N:o 48/2006 ei ole komission (Eurostat) implisiittinen päätös, jolla on sitovia oikeusvaikutuksia, ja että kyseessä ei siis ollut kannekelpoinen oikeudellinen toimi.
   Vaatimustensa tueksi valittajat korostavat komission (Eurostat) keskeistä tehtävää jäsenvaltioiden julkista alijäämää ja julkista velkaa koskevien tietojen lopullisessa hyväksymisessä; tämä keskeinen tehtävä johtuu paitsi sovellettavista määräyksistä ja säädöksistä (EY 104 artikla, liiallisia alijäämiä koskevasta menettelystä tehty pöytäkirja, Euroopan yhteisön perustamissopimukseen liitetty, liiallisia alijäämiä koskevasta menettelystä tehdyn pöytäkirjan soveltamisesta 22.11.1993 annettu neuvoston asetus (EY) N:o 3605/93, (2) sellaisena kuin se on muutettuna asetuksella (EY) N:o 2103/2005 (3), myös määräysten ja säädösten kokonaisuuden institutionaalisesta rakenteesta.
   Valittajat katsovat, että ensimmäisen oikeusasteen tuomioistuimen riidanalaisessa määräyksessä tekemät päättelyt ovat virheelliset siltä osin kuin määräyksessä todetaan, että komissio (Eurostat) ei ole velvollinen tarkastamaan, ovatko julkiset tilit EKT 95 -tilinpitosääntöjen mukaiset ennen kuin se julkaisee jäsenvaltioiden julkista alijäämää ja julkista velkaa koskevat tiedot. Valittajat lisäävät, että se, että komissio (Eurostat) ei esittänyt varauksia ja/tai tehnyt muutoksia asetuksessa (EY) N:o 3605/93, sellaisena kuin se on muutettuna, vahvistetun määräajan kuluessa, merkitsee, että ilman kyseisiä varauksia ja/tai muutoksia hyväksytystä toimenpiteestä tulee lopullinen ja että se on näin ollen kannekelpoinen oikeudellinen toimi. Valittajat väittävät lisäksi, että kyseisellä toimenpiteellä on oikeusvaikutuksia, joilla on merkittäviä seurauksia useilla aloilla, kuten esimerkiksi sen menettelyn yhteydessä, jota sovelletaan, jos alijäämä on liiallinen tai rakennerahastojen tapauksessa.
   
      (1)  Euroopan kansantalouden tilinpito- ja aluetilinpitojärjestelmästä yhteisössä annettu asetus (EYVL L 310, s. 1).
   
      (2)  EYVL L 332, s. 7.
   
      (3)  Asetuksen (EY) N:o 3605/93 muuttamisesta liiallisia alijäämiä koskevaan menettelyyn liittyvien tilastotietojen laadun osalta 12.12.2005 annettu neuvosto asetus (EYVL L 337, s. 1).